wickkiey/tamil-wikipedia-chunked huggingface dataset:
# பெங்களூரு இராணுவப் பள்ளி

## மாணவர் சேர்க்கை

### இட ஒதுக்கீடு

- இப்பள்ளியில் 200 இடங்களில் 70% இடங்கள் இராணுவத்தினர் மற்றும் முன்னாள் இராணுவத்தினர் குழந்தைகளுக்கு ஒதுக்கப்படுகிறது. பத்து இடங்கள் போரில் உயிர் இழந்த இராணுவத்தினர் குழந்தைகளுக்கு ஒதுக்கப்படுகிறது. மீதியுள்ள இடங்கள் பொதுமக்கள் குழந்தைகளுக்கு வழங்கப்படுகிறது.
# பெங்களூரு இராணுவப் பள்ளி

## கல்வி முறை

இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது. மாணவர் ஆசிரியர் விகிதம் 10:1 என்ற அளவில் உள்ளது. ஒரு பாட நேரம் 40 நிமிடங்கள் கொண்டது.  
இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.
# பெங்களூரு இராணுவப் பள்ளி

## இதனையும் காண்க

- அஜ்மீர் இராணுவப் பள்ளி
- பெல்காம் இராணுவப் பள்ளி
- தோல்பூர் இராணுவப் பள்ளி
- சைல் இராணுவப் பள்ளி
- சைனிக் பள்ளிகள்
# பெல்காம் இராணுவப் பள்ளி

**பெல்காம் இராஷ்டிரிய இராணுவப் பள்ளி** (**Rashtriya Military School, Belgaum**) இந்தியாவின் கர்நாடகா மாநிலத்தின் பெல்காம் நகரத்தில் அமைந்துள்ளது. இது இந்தியாவின் ஐந்து இராணுவப் பள்ளிகளில் ஒன்றாகும்.சிபிஎஸ்சி பாடத்திட்ட முறை கொண்ட உண்டு உறைவிடப் பள்ளியில் 10 முதல் 11 வயதிற்குட்பட்ட 300 ஆண் மாணவர்களை 6-ஆம் வகுப்பில் சேர்வதற்கு ஆண்டுதோறும் டிசமப்ர் மாதம் நடைபெறும் நுழைத்தேர்வு நடைபெறுகிறது. நுழைவுத் தேர்வில் தேர்ச்சி பெற்றவர்களை உடல் தகுதி மற்றும் நேர்காணல் மூலம் பள்ளிக்கு தேர்வு செய்யப்படுகின்றனர்.
+ 2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.இப்பள்ளியின் மாணவர் சேர்க்கையில் இந்திய இராணுவத்தினர் மற்றும் முன்னாள் இராணுவத்தினரின் குழந்தைகளுக்கு முன்னுரிமை வழங்கப்படுகிறது. இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது. இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.
# பெல்காம் இராணுவப் பள்ளி

## இதனையும் காண்க

- அஜ்மீர் இராணுவப் பள்ளி
- பெங்களூரு இராணுவப் பள்ளி
- தோல்பூர் இராணுவப் பள்ளி
- சைல் இராணுவப் பள்ளி
- சைனிக் பள்ளிகள்
# அசாமில் இஸ்லாம்

அசாமில் இஸ்லாம் இரண்டாவது பெரிய மதமாகும். 2011 மக்கள் தொகை கணக்கெடுப்பின் அறிக்கையின்படி இஸ்லாமும் அசாமில் வேகமாக வளர்ந்து வரும் மதமாகும். 2011 மக்கள் தொகை கணக்கெடுப்பின்படி அசாமின் மக்கள் தொகை சுமார் 31,169,272 ஆகும். இதில் 10,679,345 பேர் முஸ்லிம்கள். மொத்த மக்கள்தொகையில் சதவிகிதத்தில் 34.22% க்கும் அதிகமானவர்கள். அசாமில் கிட்டத்தட்ட பதினொரு மாவட்டங்களில் முஸ்லிம்கள் பெரும்பான்மையாக உள்ளனர். மேலும் 2011 மக்கள் தொகை கணக்கெடுப்பின்படி நான்கு மாவட்டங்களில் முஸ்லிம்கள் அதிக பெரும்பான்மையாக இருப்பதாக காட்டுகிறது.
# அசாமில் இஸ்லாம்

## வரலாறு

இந்தியாவில் துருக்கி-இந்திய உறவுகள் நீண்ட பழமையான வரலாற்றைக் கொண்டிருந்தாலும், துருக்கியர்கள் இடம்பெயர்ந்து வந்தது பூவியியல் வரலாற்றில் புதிய பக்கங்களை திறந்தது. அசாமிற்கு இஸ்லாம் வருவதற்கு முன்பு, இந்த புவியியலில் சாகா, குசான், அகுன் மற்றும் துருக்கிய சூஃபி ஆகியோ சமயம் இருந்தன. கி.பி 1000-1027 காலத்தில் இஸ்லாத்தின் வருகைக்குப் பிறகு கஜினி முகம்மது தனது படையை 17 முறை இந்தியாவுக்கு அழைத்துச் வந்தார். இது இந்திய மனநிலையில் ஆழமான தாக்கங்களை ஏற்படுத்தியது.  
இந்தியாவுக்கான முதல் துருக்கி-இஸ்லாமிய இராணுவ பிரச்சாரம் 1001 இல் தொடங்கியது. வரலாற்றின் ஆவணத்தில் குறிப்பிட்டுள்ளபடி, துருக்கியர்களில் முதல் ஆளாக முஹம்மது பின் பக்தியார் கில்ஜி 1206 ஆம் ஆண்டு இந்தியாவின் வடகிழக்கு மாகாணமான அசாமுக்கு வந்தார். துருக்கியர்கள் திபெத்தையும் முடித்தால் சீனாவையும் கைப்பற்றுவதற்கான பயண நோக்கத்தில் இருந்தனர். ஆரம்பத்தில் இவர்கள் 10,000 -12,000 குதிரை வீரர்களுடன் கம்ரூப் (பழைய பெயர்: கம்ரூப், கமரூபா, புதிய பெயர்: அசாம்) என்ற பிகாரின் வடக்கு பகுதி மற்றும் வங்காளத்தின் பகுதிகளின் மலைப்பகுதியைக் கடந்து வந்தனர். கம்ரூப்பில் துருக்கிய படைகள் மிகவும் உறுதியற்றவையாக இருந்தது. அசாமிய மொழி வடகிழக்கு மாகாணத்தின் பல்வேறு தனித்துவமான பழங்குடி இனங்களுக்கிடையேயான மொழியாக இருந்தது. இன்றும் உள்ளது. இந்த மொழி பேசுபவர்களில் பெரும்பாலோர் அசாமில் உள்ள பிரம்மபுத்ரா பள்ளத்தாக்கில் வாழ்கின்றனர்.  
முஹம்மது பின் பக்தியார் கில்ஜி<nowiki/>யின் அழைப்பின் பேரில் மெக் பழங்குடியினரின் தலைவர் ஒருவர் இஸ்லாமிற்கு மாறினார். மேலும் அவர் தனது பெயரை அலி மெக் ராஜா என்று மாற்றிக்கொண்டார். இவர் கில்ஜியின் பயணத்தின் போது கமரூபா என்று அழைக்கப்படும் பகுதி வழியாக கில்ஜியின் இராணுவத்தை வழிநடத்தினார். 14 ஆம் நூற்றாண்டின் ஆரம்பத்தில் சூஃபி ஷா ஜலால் மற்றும் அவரது சீடர்களின் வருகையால் இஸ்லாம் அசாமின் பராக் பள்ளத்தாக்கில் பிரபலமடைந்தது. பள்ளத்தாக்கின் பெரும்பகுதி வங்காள சுல்தானகத்தின் கீழ் வந்தது. அப்போதிருந்து அசாமில் முஸ்லிம்கள் அனைத்து துறைகளிலும் முக்கியப் பங்கு வகிக்கின்றனர்.  
1613 ஆம் ஆண்டில், முகலாய பேரரசர் ஜஹாங்கிர் தெஹ்ரானின் முஹம்மது ஜமான் கரோரியை சில்ஹெட்டின் தலைவராக நியமித்தார். முதலாம் இஸ்லாம் கானின் அசாம் பயணத்தில் ஜமான் பங்கேற்றார் மற்றும் கோச் ஹாஜோவைக் கைப்பற்றுவதற்கு கருவியாக இருந்தார். முகலாயர்களும் கோல்பாராவை (தங்கள் வங்காள சுபாவின் ஒரு பகுதியாக) ஆட்சி செய்தனர். ஆனால் அசாமின் மற்ற பகுதிகளை கைப்பற்ற முடியவில்லை. அசாமிய ராஜ்யங்களால் போர்க் கைதிகளாக எடுத்துச் செல்லபட்ட முகலாய வீரர்கள் பின்னர் உள்ளூர் மக்களால் இணைத்துக் கொள்ளப்பட்டனர். ஆனால் அவர்களின் இஸ்லாமிய நம்பிக்கைகளைப் பேணினர். இவர்கள் பெரும்பாலனோர் அப்போது பித்தளை உலோகத் தொழிலாளர்களாக பணியாற்றினர்.  
1630 ஆம் ஆண்டில், அஜான் பகீர் என்று பிரபலமாக அறியப்பட்ட ஷா மீரான் என்ற முஸ்லிம் மத போதகர் தற்போதைய ஈராக்கின் தலைநகரான பாக்தாத்தில் இருந்து அசாமின் சிப்சாகர் பகுதிக்கு வந்தார். இவர் உள்ளூர் மக்களுக்கு இஸ்லாத்தைப் பற்றி பிரசங்கித்தார். இதன் விளைவாக பலர் இஸ்லாத்திற்கு மாறினர் மற்றும் சிலர் இவருடைய சீடர்களானார்கள். அசாமின் சிவசாகர் மாவட்டத்தில் உள்ள சரகுரி சபோரியில் இவரது கல்லறை உள்ளது.  
1657 ஆம் ஆண்டில் லுத்ஃபுல்லாஹ் கான் சிராசு, (குவகாத்தியின் பௌஜ்தார்), கோச் ஹஜோவின் மலை உச்சியில் பள்ளிவாசல் ஒன்றைக் கட்டினார்.
# அசாமில் இஸ்லாம்

## மொழி மற்றும் இனம்

### அசாம் முஸ்லிம்களிடையே பேசப்படும் மொழிகள்

- வங்காள முஸ்லிம்கள் : அசாமில் உள்ள பெரும்பாலான முஸ்லிம்கள் மியா என்று அழைக்கப்படுகிறார்கள். இவர்கள் புலம்பெயர்ந்த கிழக்கு வங்காள வம்சாவளி மக்கள் மற்றும் அவர்களின் சந்ததியினர், மற்றும் கிழக்கு வவங்கம் மற்றும் நவீனவங்களாதேசத்திலிருந்து வந்தவர்கள். இவர்கள் மத்திய மற்றும் கீழ் அசாம் மாவட்டங்களான துப்ரி, மரிகாவன், கோல்பாரா, ஹோஜாய், காமரூப், தர்ரங், நகாமோ, போங்கைகாவொன், பார்பேட்டா மற்றும் போடோலாந்து பிராந்திய பகுதி ஆகியவற்றில் வாழ்ந்து வருகின்றனர். அசாமில் சரியான மக்கள் தொகை கணக்கிடப்பட்டால் இவர்களின் மக்கள் தொகை சுமார் 6.55 மில்லியனாக இருக்கும். பராக் பள்ளத்தாக்கு மற்றும் ஹோஜாய் மாவட்ட முஸ்லிம்கள் சில்ஹெட்டி மொழியில் பேசுகிறார்கள்.
- பழங்குடி அசாமிய முஸ்லிம்கள்: கோரியாக்கள், மரியாக்கள், தேஷி மற்றும் சையத் ஆகியோர் அசாமி மொழியை தங்கள் சொந்த தாய்மொழியாகப் பேசும் முஸ்லிம்களின் குழுவாகும். மேலும் இவர்கள் தங்களை அசாமிய முஸ்லிம்களாக அடையாளப்படுத்திக் கொள்ள முற்படுகிறார்கள். இவர்களில் அஹோம்-முகலாயப் போரில் தோற்கடிக்கப்பட்டு சிறைபிடிக்கப்பட்ட முகலாய வீரர்களின் சந்ததியினரும் உள்ளனர். காலப்போக்கில் இவர்களில் சிலர் பூர்வீக அசாமி பெண்களை மணந்து அசாமி மொழி மற்றும் கலாச்சாரத்தை ஏற்றுக்கொண்டனர். இவர்களின் மொத்த மக்கள் தொகை சுமார் 4 மில்லியன் ஆகும். இது மாநில மக்கள் தொகையில் 12% ஆகும்.
- இந்துஸ்தானி- பேசும் பிகாரி மற்றும் உ.பி. முஸ்லிம்கள்: இந்த புலம் பெயர்ந்த முஸ்லிம்கள் பொதுவாக உத்தரபிரதேசம் மற்றும் பீகாரில் இருந்து வந்தவர்கள். இவர்கள் உருது அல்லது இந்தியில் பேசுகிறார்கள். 2011 ஆம் ஆண்டு மக்கள் தொகை கணக்கெடுப்படி ஒட்டுமொத்த மாநில மக்கள்தொகையில் இவர்கள் 2% இருக்கிறார்கள். அதாவது இவர்களின் மக்கள் தொகை சுமார் 6 லட்சம் ஆகும். இவர்கள் அதிகளவில் பிரம்மபுத்ரா பள்ளத்தாக்கில் வாழ்கின்றனர்.
# அசாமில் இஸ்லாம்

## மொழி மற்றும் இனம்

### இனக் குறிச்சொல்

; தேஷி
: இவர்கள் கோச்-ராஜ்போன்ஷி, மெக், ரபா, போடோ மற்றும் இஸ்லாமிய மதத்திற்கு மாறிய இந்திய-ஆரிய மக்களின் வம்சாவளியினர். இவர்கள் முக்கியமாக கோல்பாரியா பேச்சுவழக்கில் பேசுகிறார்கள். இவர்கள் முக்கியமாக துபுரி, கோல்பாரா, தெற்கு சல்மாரா மற்றும் கோக்ராஜர் மாவட்டங்களில் குடியேறி வாழ்ந்து வருகின்றனர்.  
; மரியா
: இவர்கள் கில்ஜி(1206), தர்பக்(1532) படைகளில் இருந்து கைப்பற்றப்பட்ட முஸ்லிம் இராணுவ வீரர்களின் வம்சாவளிகள். இவர்கள் இரும்பு பட்டறை தொழில் ஈடுபட்டதால் இவர்களுக்கு இந்த பெயர் வந்தது. *மரியா* என்ற சொல்லுக்கு *உலோகங்களைத் தாக்கும் நபர் என்று* பொருள். இவர்கள் எண்ணிக்கையில் மிகவும் சிறுபான்மையினர். இவர்கள் சிவ்சாகர், ஜோர்ஹாட், டின்சுகியா, கோலாகாட், கம்ரூப் போன்ற பகுதிகளில் வாழ்கின்றனர். இவர்கள் அசாமி மொழியை தங்கள் தாய்மொழியாகப் கொண்டுள்ளனர்.  
; ஜூலா
: இவர்கள் அசாமின் பழங்குடி முஸ்லிம்களில் ஒருவர் ஆவார். இவர்கள் அதிகபடியாக கீழ் அசாமில் காணப்படுகின்றன.  
; சில்ஹெடிஸ்
: இந்த வங்காள முஸ்லிம்கள் வடகிழக்கு வங்காளத்தின் (தெற்கு அசாம்) சில்ஹெட் பிராந்தியத்தின் பராக் பள்ளத்தாக்கில் வாழ்கின்றனர்.  
அசாமிய முஸ்லிம் சமூகத்தில் குறிப்பாக கோரியா மற்றும் மரியா ஆகியோர் அசாம் மொழியை தங்களுடைய தாய்மொழியாகப் பயன்படுத்துகிறார்கள்.
# அசாமில் இஸ்லாம்

## மனித உரிமைகள் பிரச்சினைகள்

அசாமில் உள்ள வங்காள முஸ்லிம்கள் சட்டவிரோதமாக தங்கியுள்ளதாக குற்றம்சாட்டபட்டு பலமுறை தாக்குதல்களை எதிர்கொண்டுள்ளனர். 1983 ஆம் ஆண்டில் நடந்த நெல்லி படுகொலையில் சுமார் 3000 வங்காள முஸ்லிம்கள் கொல்லப்பட்டனர்.  
2012 அசாம் வன்முறையின் போது வங்களதேச வம்சாவளியைச் சேர்ந்த முஸ்லிம் மற்றும் பழங்குடி போடோ மக்களுக்கு இடையே இனவாத கலவரம் ஏற்பட்டது. அசாமில் சட்டவிரோத குடியேற்றத்தை வெளிப்படையாக ஊக்குவிப்பதன் மூலம் வங்காளதேசம் தனது பிராந்தியத்தை விரிவுபடுத்த முயற்சிப்பதாக இந்திய தேசியவாத அரசியல்வாதிகள் குற்றம் சாட்டினர். ஆனால் இந்திய அரசாங்கத்தின் மக்கள் தொகை கணக்கெடுப்பு அறிக்கைகள் 1971 மற்றும் 2011 க்கு இடையில் பங்களாதேஷில் இருந்து குடியேற்றம் குறைந்து வருவதைக் குறிப்பிடுகின்றன.
# மேற்கு வங்காளத்தில் இஸ்லாம்

2011 ஆம் ஆண்டு இந்திய மக்கள் தொகை கணக்கெடுப்பின்படி, மேற்கு வங்காள மாநிலத்தில் 24.6 மில்லியனுக்கும் அதிகமாக வங்காள முஸ்லிம்கள் உள்ளனர். இவர்கள் மாநில மக்கள் தொகையில் 27.01% உள்ளனர். முர்சிதாபாத், மால்டா மற்றும் உத்தர தினஜ்பூர் ஆகிய மூன்று மாவட்டங்களில் வங்காள முஸ்லிம்கள் பெரும்பான்மையாக உள்ளனர்.
# மேற்கு வங்காளத்தில் இஸ்லாம்

## மக்கள் தொகை

1947க்கு முன்னர் மேற்கு வங்கத்தில் வங்காள முஸ்லிம் மக்கள் தொகை சுமார் 30% ஆக இருந்தது. சுதந்திர காலத்தில் 1947 பிரிவினைக்குப் பின்னர் மேற்கு வங்கத்தில் இது வெறும் 18% ஆகக் குறைந்தது. 1947 இல் வங்காளத்தைப் பிரித்த பின்னர் மேற்கு வங்கத்திலிருந்து பெரும்பான்மையான வங்காள முஸ்லிம்கள் கிழக்கு பாகிஸ்தானுக்கு குடிபெயர்ந்தனர் (தற்போதைய வங்களாதேசம்). 1947-1951 காலப்பகுதியில் கிட்டத்தட்ட 1,534,718 வங்காள முஸ்லிம்கள் மேற்கு வங்காளத்திலிருந்து கிழக்கு பாகிஸ்தானுக்கு நிரந்தரமாக வெளியேறினர் என்று மதிப்பீடுகள் காட்டுகின்றன. . தற்போதைய மக்கள் தொகை 24,654,825 ஆகும். இது மாநில மக்கள் தொகையில் 27.01% ஆகும். கொல்கத்தாவின் தற்போதைய மேயர் ஓர் முஸ்லிம்.
# மேற்கு வங்காளத்தில் இஸ்லாம்

## மக்கள் தொகை

### மாவட்ட வாரியாக மக்கள் தொகை

**மாவட்ட வாரியாக மேற்கு வங்கத்தில் முஸ்லிம்கள் (2011)**  
| 1 | முர்ஷிதாபாத் | 7,103,807 | 4,707,573 | 66.88% |  |
| --- | --- | --- | --- | --- | --- |
| 2 | தெற்கு 24 பர்கானாக்கள் | 8,161,961 | 2,903,075 | 35.57% |  |
| 3 | வடக்கு 24 பர்கானாக்கள் | 10,009,781 | 2,584,684 | 25.82% |  |
| 4 | மால்டா | 3,988,845 | 2,045,151 | 51.27% |  |
| 5 | பர்தாமன் | 7,717,563 | 1,599,764 | 20.73% |  |
| 6 | உத்தர் தினாஜ்பூர் | 3,007,134 | 1,501,170 | 49.92% |  |
| 7 | நதியா | 5,167,600 | 1,382,682 | 26.76% |  |
| 8 | பிர்பும் | 3,502,404 | 1,298,054 | 37.06% |  |
| 9 | ஹவுரா | 4,850,029 | 1,270,641 | 26.20% |  |
| 10 | கொல்கத்தா | 4,496,694 | 926,414 | 20.60% |  |
| 11 | ஹூக்லி | 5,519,145 | 870,204 | 15.77% |  |
| 12 | பூர்பா மெடினிபூர் | 5,095,875 | 743,436 | 14.59% |  |
| 13 | கூச் பெஹார் | 2,819,086 | 720,033 | 25.54% |  |
| 14 | பாசிம் மெடினிபூர் | 5,913,457 | 620,554 | 10.49% |  |
| 15 | ஜல்பைகுரி | 3,872,846 | 445,817 | 11.51% |  |
| 16 | தக்ஷின் தினாஜ்பூர் | 1,676,276 | 412,788 | 24.63% |  |
| 17 | பாங்குரா | 3,596,674 | 290,450 | 8.08% |  |
| 18 | புருலியா | 2,930,115 | 227,249 | 7.76% |  |
| 19 | டார்ஜிலிங் | 1,846,823 | 105,086 | 5.69% | } |
# மேற்கு வங்காளத்தில் இஸ்லாம்

## மக்கள் தொகை

### வளர்ச்சி விகிதம்

நாட்டின் பிற பகுதிகளுடன் ஒப்பிடும்போது மேற்கு வங்காளத்தில் முஸ்லிம் மக்கள் தொகை 1.94 ஆக உயர்ந்தது.
# மேற்கு வங்காளத்தில் இஸ்லாம்

## மக்கள் தொகை

### போக்குகள்

**பிரிவினைக்குப் பிறகு மேற்கு வங்கத்தின் முஸ்லீம் மக்கள்தொகையின் போக்குகள்**  
| 1946 **(பகிர்வுக்கு முன்)** | 30.32% | பொருந்தாது. | பொருந்தாது |  |
| --- | --- | --- | --- | --- |
| - | 1947 **(பகிர்வுக்குப் பிறகு)** | 18.12% | 23.34% | **-12.2%** |
| - | 1951 | 19.85% | 27.26% | **+ 1.73%** |
| 1961 | 20% | 36.48% | **+ 0.15%** |  |
| 1971 | 20.46% | 29.76% | **+ 0.46%** |  |
| 1981 | 21.51% | 29.55% | **+ 1.05%** |  |
| 1991 | 23.61% | 36.89% | **+ 2.1%** |  |
| 2001 | 25.25% | 25.91% | **+ 1.64%** |  |
| 2011 | 27.01% | 21.80% | **+ 1.76%** | } |
**பிரிவினைக்கு முன்னர் மேற்கு வங்கத்தின் முஸ்லீம் மக்கள்தொகையின் போக்குகள்**  
| 1901 | 25.98% | பொருந்தாது | பொருந்தாது |  |
| --- | --- | --- | --- | --- |
| 1911 | 26.31% | பொருந்தாது | பொருந்தாது |  |
| 1921 | 27.07% | பொருந்தாது | பொருந்தாது |  |
| 1931 | 28.65% | பொருந்தாது | பொருந்தாது |  |
| 1941 | 29.18% | பொருந்தாது | பொருந்தாது |  |
| 1946 | 30.32% | பொருந்தாது | பொருந்தாது | } |
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### கொல்கத்தா

- காமன்வெல்த் போட்டிகளில் பதக்கம் வென்ற குத்துச்சண்டை வீரர் முகமது அலி கமர்
- நுஸ்ரத் ஜஹான், நடிகை, அரசியல்வாதி.
- ரூபம் இஸ்லாம், இசைக்கலைஞர்
- மசுதூர் ரஹ்மான் பைத்யா, நீச்சல்
- முகமது ஹமீத் அன்சாரி, இந்தியாவின் முன்னாள் துணைத் தலைவர்
- முகமது சலீம் (கால்பந்து வீரர்)
- முகமது சலீம் (அரசியல்வாதி)
- அல்தாமாஸ் கபீர், இந்தியாவின் முன்னாள் தலைமை நீதிபதி
- கொல்கத்தா மேயர் ஃபிர்ஹாத் ஹக்கீம், எம்ஐசி நகர அபிவிருத்தி மற்றும் நகராட்சி விவகாரங்கள்.
- நஃபீசா அலி, நடிகை, அரசியல்வாதி மற்றும் சமூக ஆர்வலர்
- அமீர் கனி, வங்காள கிரிக்கெட் வீரர்
- ஷாபாஸ் அகமது (கிரிக்கெட் வீரர்), வங்காள கிரிக்கெட் வீரர்
- சாஹில் கான், பிரபல ஜிம்னாஸ்ட் மற்றும் இந்தியாவின் மாடல்
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### மால்டா

- ஏபிஏ கானி கான் சவுத்ரி, முன்னாள் ரயில்வே அமைச்சர் (இந்தியா)
- மவுசம் நூர் முன்னாள் இந்திய நாடாளுமன்ற உறுப்பினர்
- அபு ஹசீம் கான் சவுத்ரி மால்தா தக்ஷின் இந்திய நாடாளுமன்றம் உறுப்பினர் மற்றும் முன்னாள் மாநில சுகாதார அமைச்சர்
- இஷா கான் சவுத்ரி தற்போதைய சுஜாப்பூர் சட்டமன்றம் உறுப்பினர்
- அபு நாசர் கான் சவுத்திரி முன்னாள் சுஜாப்பூர் சட்டமன்றம் உறுப்பினர்
- சபினா யாஸ்மின் மோத்தாபரியின் தற்போதைய சுஜாப்பூர் சட்டமன்றம் உறுப்பினர் தொழிலாளர் துறை முன்னாள் அமைச்சர்.
- ரூபி நூர் சுஜாப்பூரின் மூன்று முறை சட்டமன்றம் உறுப்பினராக இருந்தார்.
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### முர்சிதாபாத்

- மிர் அப்சர் அலி, வானொலி தொகுப்பாளர், நடிகர்
- சையத் முஸ்தபா சிராஜ், வங்காள எழுத்தாளர்
- அபுல் பஷர், வங்காள எழுத்தாளர்
- நியாமோத் ஷேக், ஹரிஹார்பாராவின் தற்போதைய சட்டமன்ற உறுப்பினர்.
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### ஹூக்லி

- அப்துல் மன்னன் (மேற்கு வங்க அரசியல்வாதி)
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### பர்த்வான்

- சித்திகுல்லா சவுத்ரி, அரசியல்வாதி மற்றும் ஜாமியத் உலமா-இ-ஹிந்தின் தலைவர்
# மேற்கு வங்காளத்தில் இஸ்லாம்

## குறிப்பிடத்தக்க வங்காள முஸ்லிம்கள்

### தெற்கு 24 பர்கானாக்கள்

- அப்துர் ரசாக் மொல்லா, அரசியல்வாதி மற்றும் முன்னாள் நில சீர்திருத்த அமைச்சர்
# மனக்கோடம் கலங்கரை விளக்கம்

**மனக்கோடம் கலங்கரை விளக்கம்** (*Manakkodam Lighthouse*) என்பது தென்னிந்திய மாநிலமான கேரளத்தின், ஆலப்புழை மாவட்டத்தின் சேர்த்தலைக்கு அருகில் உள்ள கங்கரை விளக்கமாகும். இந்த கல்ங்கரை விளக்க கோபுரமானது உயரம் கொண்டதாகவும் , சதுர வடிவிலான கற்காரை அமைப்பாகும். இது 1979 ஆகத்து முதல் நாள் திறக்கப்பட்டது. 1979 க்கு முன்பு இந்த பகுதியில் கலங்கரை விளக்கம் இல்லை. ஒளியூற்றானது செப்டம்பர் 21, 1998 அன்று ஒளிரும் விளக்கில் இருந்து உலோக உப்பீனிய விளக்காக மாற்றப்பட்டது.  
ஒளியூற்றானது பத்து வினாடிகளில் இரண்டு முறை ஒளிரும்.
# விக்கிப்பீடியா:Statistics/October 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# வாசிங்டன் டிசி மறைசுடுவீரர் தாக்குதல்

**வாசிங்டன் டிசி மறைசுடுவீரர் தாக்குதல்** அல்லது **வட்டச்சாலை மறைசுடுவீரர் தாக்குதல்** என்பது 2002 ஆம் ஆண்டு அக்டோபர் மாதம் பால்டிமோர் - வாசிங்டன், டி. சி. பெரு நகர வட்டத்தில் நடைபெற்ற துப்பாக்கிச்சூட்டு நிகழ்வாகும். இந்த துப்பாக்கி சூட்டில் பத்து பேர் இறந்தனர் மூவர் கடுமையாக காயமுற்றனர்.  
நாற்பத்தோரு வயதான யான் ஆலன் முகமதுவும் பதினேழு வயதான லீ பாய்ட் மால்வோவும் தங்கள் 1990 செவரோலே கப்ரீசு மகிழுந்தில் பயணப்பட்டுக்கொண்டே இத்துப்பாக்கி சூட்டை நடத்தினார்கள். கொலை கொள்ளை ஆகிய குற்றச்செயல்களை பத்து மாநிலங்களில் 2002 பிப்ரவரி முதல் நடத்தியதில் ஏழு பேர் கொல்லப்பட்டார்கள் ஏழு பேர் காயமுற்றனர். அக்டோபரையும் சேர்த்தால் மொத்தம் பதினேழு கொலை.  
2003இல் முகமதுக்கு மரண தண்டனை விதிக்கப்பட்டது. சிறுவர் குற்றவாளியான மால்வோவுக்கு பிணையில் வரமுடியாத ஆறு தொடர்ச்சியான ஆயுள் தண்டனை விதிக்கப்பட்டது. 2009இல் முகமதுக்கு விச ஊசி மூலம் தண்டனை நிறைவேற்றப்பட்டது.  
அலபாமா மாநிலத்திற்கும் மில்லருக்கும் இடையே உச்ச நீதிமன்றத்தில் நடந்த சட்டப்போராட்டத்தின் முடிவாக வந்த தீர்ப்பின் படி சிறார் குற்றவாளிகளை பிணையில் வராத படி ஆயுள் தண்டனை வழங்க முடியாது என்பது அரசியலமைப்பின் எட்டாவது திருத்தத்தை மீறுவது என்றதன் அடிப்படையில் 2017இலில் வர்சீனியா மேல் முறையீட்டு நீதி மன்றம் மால்வோவின் பிணையில்லா மூன்று ஆயுள் தண்டனையை நீக்கியது. இத்தீர்ப்பு மேரிலாந்தில் வழங்கப் பட்ட ஆறு பிணையில் வராத படி ஆயுள் தண்டனைக்கு பொருந்தாது. பதினெட்டு வயதுக்கு உட்பட்டவர்கள் குற்ற செயலில் ஈடுபட்டு ஆயள் தண்டனை பெற்றிருந்தால் இருபது ஆண்டுகளுக்கு பின் விடுதலை பெறுவார்கள் என்ற வர்சீனியா சட்டத்தின் அடிப்படையில் பிப்ரவரி 2020 அன்று வர்சீனியா நீதிமன்றம் வழங்கிய தண்டனை முடிவுக்கு வரும்.
# வாசிங்டன் டிசி மறைசுடுவீரர் தாக்குதல்

## ஆரம்ப கால தாக்குதல்கள்

2002 பிப்ரவரி 16 அன்று டக்கோமாவில் 21 வயதுடைய நிக்கோல் என்பவர் அவரின் அத்தை வீட்டு முன்வாசலில் சுட்டுக்கொல்லப்படுகிறார். அவரின் அத்தையும் முகமதின் முன்னாள் மனைவி மைல்டுரெட்டும் நல்ல நண்பர்கள். இவர் முகமதுடனான திருமணத்தை முறித்துக்கொள்ளுமாறு மைல்டுரெட்டை ஊக்கப்படுத்தினார்.  
2002 மார்ச் 19 அன்று அரிசோனா மாநில துசான் நகரத்தில் 60 வயதுடைய டெய்லர் என்பவரை குழிபந்தாட்ட திடலில் பயிற்சிசெய்து கொண்டிருந்த போது நெஞ்சில் சுட்டுக்கொல்லப்பட்டார்.
குழிபந்தாட்ட திடலுக்கு அருகில் முகமதின் சகோதரி வசித்தார். சுடப்பட்ட அன்று முகமது அவர் சகோதரி வீட்டுக்குச் சென்றார்.  
2002 ஆகத்து 1 அன்று லூசியானா மாநில ஆமன்டு நகரில் வண்டி நிறுத்துமிடத்தில் கார் சக்கரத்தை மாற்றிக்கொண்டிருந்த 51 வயதுடைய கயிட்டா என்பவர் கழுத்தில் சுடப்பட்டார். அவரின் பணப்பையை மால்வோ திருடிச்சென்ற போது செத்ததுபோல் நடித்த அவர் பின் சக்கரம் விற்கும் கடையின் சேவை மையத்தின் உள் சென்றதும் தன் கழுத்தில் குருதி வடிவதை கண்டார். உடனடியாக மருத்துவமனையை அடைந்த அவர் ஒரு மணி நேரத்தில் வீட்டுக்குப் போக அனுமதிக்கப்பட்டார். 2010 மார்ச் 1 அன்று மால்வோ எழுதிய மன்னிப்பு கடிதத்தை பெற்றார்.  
2002 செப்டம்பர் 5 அன்று 55 வயதுடைய பால் மேரிலாந்தின் கிளிண்டன் நகரில் தன் இத்தாலிய உனவகத்தை பூட்டும்போது ஆறு முறை சுடப்பட்டார். உயிர் தப்பிய அவரின் மடிக்கணினி முகமதுவும் மால்வோவும் கைது செய்யப்பட்டபோது அவர்களின் காரில் இருந்தது.  
2002 செப்டம்பர் 21 அன்று யாமத்தில் அட்லாண்டா நகரில் தன் முதலாளி கடையை பூட்டும் நேரத்தில் அவருக்கு உதவிக் கொண்டிருந்த 41 வயதுடைய வோல்டர்ம்மெரியம் நெற்றிநல் சுட்டுக்கொல்லப்பட்டார். .  
அன்றே பதினொன்று மணி நேரம் கழித்து அலபாமாவின் மாங்கமேரி நகரின் சாராய கடையில் பணியாற்றிய கடை கணக்கர் 52 வயதுடைய பார்க்கர் கொள்ளையின் போது சுட்டுக்கொல்லப்பட்டார். பார்க்கருடன் பணியாற்றிய இன்னொரு கடை ஊழியர் ஆடம்சு கழுத்து காயத்துடன் தப்பித்தார்.  
2002 செப்டம்பர் 233 மாலை 45 வயதுடைய ஆங் இம் லூசியானாவின் பாட்டன் ரோக்கில் சுட்டுக்கொல்லப்பட்டார்.
# வாசிங்டன் டிசி மறைசுடுவீரர் தாக்குதல்

## மேரிலாந்தில் துப்பாக்கிச்சூடு

முகமதும் மால்வோவும் வைத்திருந்த ஊதா நிற 1990ஆம் ஆண்டு வாங்கப்பட்ட **செவ்ரோலே காப்ரிசின்** காரின் பின் பகுதியில் சிறிய துளை போடப்பட்டிருந்தது, இத்துளை இத்தாக்குதலின் போது துப்பாக்கிக்கு சுடும் வாயிலாக பயன்பட்டது. இது அவர்கள் சுட்டு விட்டு அடுத்தவர் அறியாவண்ணம் தாக்குதல் நடந்த இடத்திலிருந்து எளிதாக தப்பிச்செல்ல உதவியது. ஆசுபன் இல்லில் (Aspen Hill) இருந்த மைக்கேல் கைவினைப்பொருட்கள் கடையின் காலதர் (window) வழியாக முதல் துப்பாக்கிச்சூடு மாலை 5.20இக்கு நடந்தது. இத்தாக்குதலில் அக்கடையின் காசாளர் ஆன் சாப்மான் மயிரிழையில் தப்பினார். இத்தாக்குதலில் யாரும் காயமடையாததால் இது யாரையும் குறி வைக்காமல் ஒழுங்கற்று நடந்த தாக்குதல் எனக் கருதப்படுகிறது. இத்தாக்குதல் காவல்துறையை எச்சரிக்கை நிலைக்கு கொண்டு செல்லவில்லை. எனினும் ஒரு மணி நேரம் கழித்து மாலை ஆறு முப்பதுக்கு 55 வயதுடைய கணினி பொறியாளர் மார்ட்டின் வீட்டனின் ரால்ப் சாலையிலுள்ள சாப்பர்சு மளிகை கடையின் கிடங்கின் வண்டி நிறுத்துமிடத்தில் சுட்டு கொல்லப்பட்டார்.  
அக்டோபர் மூன்றாம் தேதி காலை ஆசுபன் இல்லிலும் அதற்கு அண்மையிலும் நான்கு பேர் இரண்டு மணி நேரத்திற்குள் சுடப்பட்டு இறந்தனர். வாசிங்டன் டிசி வட்டாரத்தை சேர்ந்த டொக்கோமாவிலும் ஒருவர் அன்று மாலை சுடப்பட்டு இறந்தார்.
# வாசிங்டன் டிசி மறைசுடுவீரர் தாக்குதல்

## கைது

அக்டோபர் 24 அன்று வைகறையில் மேரிலாந்து மையர்சுவில்லில் பயணிகளுக்கான ஓய்வு விடுதியில் பல மணி நேரம் அங்கு கார் நிறுத்தப்பட்டிருந்ததால் அங்கு பணியாற்றும் விட்நெ காவல்துறைக்கு தகவல் அளித்ததால் அந்த காரினுள் தூங்கிக்கொண்டிருந்த முகமதுவும் மால்வோவும் கைது செய்யப்பட்டார்கள்.
# வாசிங்டன் டிசி மறைசுடுவீரர் தாக்குதல்

## பின்னணி

முகமது தனது குழந்தைகளை தன்னிடமிருந்து மைல்ட்ரெட் தான் விலக்கி வைத்துள்ளார் என கருதி தனது இரண்டாவது முன்னாள் மனைவி மைல்ட்ரெட்டை கொலை செய்யதிட்டமிட்டார். கொலை பலி தன் மேல் வராமல் இருக்க இந்த தொடர் கொலைகளை நடத்தினார். சீரற்ற தொடர் கொலையில் அவர் சுடப்பட்டு இறந்தால் தன் மேல் ஐயம் எழாது என்பது அவர் எண்ணம்.
# அலுமினியம் ஓரசிட்டேட்டு

**அலுமினியம் ஓரசிட்டேட்டு** *(Aluminium monoacetate)* என்பது Al(OH)<sub>2</sub>(CH3COO) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியமும் அசிட்டிக் அமிலமும் சேர்ந்து உருவாகும் இவ்வுப்பில் அலுமினியம் +3 என்ற ஆக்சிசனேற்ற நிலையில் காணப்படுகிறது. செந்தர வெப்ப அழுத்த நிபந்தனைகளில் அலுமினியம் ஓரசிட்டேட்டு திண்ம நிலையில் வெண் தூளாக காணப்படுகிறது. அலுமினியம் மோனோவசிட்டேட்டு, இருகார அலுமினியம் அசிட்டேட்டு, ஈரைதராக்சி அலுமினியம் அசிட்டேட்டு என்ற பல பெயர்களாலும் இவ்வுப்பு அறியப்படுகிறது.
# அலுமினியம் ஓரசிட்டேட்டு

## தயாரிப்பு

அலுமினியம் ஐதராக்சைடுடன் ( Al(OH)3) நீர்த்த அசிட்டிக் அமிலத்தைச் சேர்த்து வினைபுரியச் செய்வதால் அலுமினியம் ஓரசிட்டேட்டு உருவாகிறது. அலுமினியம் மூவசிட்டேட்டை அடுத்தடுத்து நீராற்பகுப்பு வினைக்கு உட்படுத்துவதாலும் இதை தயாரிக்கமுடியும்.  
:Al(CH<sub>3</sub>COO)<sub>3</sub> + H<sub>2</sub>O → Al(OH)(CH<sub>3</sub>COO)<sub>2</sub> + CH<sub>3</sub>COOH
:Al(OH)(CH<sub>3</sub>COO)<sub>2</sub> + H<sub>2</sub>O → Al(OH)<sub>2</sub>(CH<sub>3</sub>COO) + CH<sub>3</sub>COOH
# அலுமினியம் ஓரசிட்டேட்டு

## பயன்கள்

நச்சுக்கொல்லியாகவும் மலச்சிக்கல் காரணியாகவும் அலுமினியம் ஓரசிட்டேட்டு பயன்படுத்தப்படுகிறது. சிறிய காயங்கள், வெட்டுக்கள் மற்றும் தீக்காயங்களில் தொற்று ஏற்படுவதற்கான வாய்ப்பைக் குறைக்க இது ஒரு கிருமி நாசினியாகப் இது பயன்படுத்தப்படுகிறது. குறிப்பாகத் தோல் அரிப்பு, பாதிக்கப்பட்ட தோல் சிதைவு, தோல் வீக்கம் போன்றவற்றுக்கு சிகிச்சையளிக்க பயன்படுகிறது, எரிச்சலூட்டும் மற்றும் வீக்கமடைந்த தோல் மீது பூசுவதால் அலுமினியம் ஓரசிட்டேட்டு ஒரு பாதுகாப்பு அடுக்காக உருவாகி உடல் திசுக்களுக்களை காக்கிறது.
# நாமத் தாவி

***நாமத்தாவி*** (**common banded awl)** என்பது ***கசோரா குரோமசு (Hasora chromus)***, **சிற்றின பட்டாம்பூச்சியினைக்** குறிக்கும்**.** இதுஹெஸ்பெரிடே குடும்பத்தைச் சார்ந்த பட்டாம்பூச்சி ஆகும். இந்தப் பட்டாம்பூச்சி இந்தியத் துணைக் கண்டம், தென்கிழக்கு ஆசியா மற்றும் ஆத்திரேலியாவில் காணப்படுகிறது.
# நாமத் தாவி

## சரகம்

இந்தியத் துணைக் கண்டம், தென்கிழக்கு ஆசியா ( மலாய் தீபகற்பம் மற்றும் இந்தோனேசிய தீவுக்கூட்டம் உட்பட), தென் சீனா, ஒகினாவா, யப்பான், பப்புவா நியூ கினியா மற்றும் ஆத்திரேலியா முழுவதும் காணப்படுகிறது.  
இது சமவெளி மற்றும் மலைப் பகுதிகளில் சுமார் வரை காணப்படும். இது புதர் மற்றும் திறந்த வெளிகளில், மிதமாக மற்றும் அதிக மழை பெய்யும் பகுதிகளில்.
# நாமத் தாவி

## விளக்கம்

- இரு பாலினங்களுக்கும்:
- இறக்கை அளவு 45-50&nbsp;மிமீ.
- ஆணும் பெண்ணும் அடர் சிவப்பு ஒயின் பழுப்பு நிறம். குற்றிலைகள் சாம்பல் பழுப்பு நிறமாகவும், தலை மற்றும் மார்பு பச்சை நிறமாக இருக்கும். அடிவயிறு, பால்பியின் மூன்றாவது மூட்டு மற்றும் கால்களும் பழுப்பு நிறத்தில் உள்ளன. கீழே உள்ள பால்பி மற்றும் மார்பு கீழ்ப் பகுதி மந்தமான மஞ்சள்.
- பின் இறகு கீழே, மந்தமான நீல-சாம்பல் பளபளப்பு குறைவாக இருப்பதால் இருண்ட பழுப்பு நிறத்தில் உள்ளது. இது ஒரு குறுகிய டிஸ்கல் பட்டை கொண்டுள்ளது, இது வெள்ளை நிறத்தில் உள்ளது, இது வெளிப்புற விளிம்பில் பரவுகிறது. இது ஒரு கருப்பு டார்னல் இணைப்பு உள்ளது. இந்த கரும்புள்ளி ஒரு சில தருணங்களில், குஞ்சு பொரிக்கும் நேரத்தில் மட்டுமே தெளிவாகத் தெரியும், ஆனால் இது பின் இறக்கை மடிப்பினால் மறைக்கப்படுகிறது; இது இந்த இனத்தின் சிறப்பியல்பு. இந்த பட்டாம்பூச்சியின் மாதிரி அருங்காட்சியக மாதிரியாக பல்வேறு அருங்காட்சியகங்களில் காட்சிக்கு வைக்கப்பட்டுள்ளது.
- ஆண்: மேற்பகுதி, அடர் பழுப்பு மற்றும் குறியிடப்படாதது. முன் இறக்கையின் மேற்பகுதியில் நரம்பு 1 முதல் 4 வரை கொண்டுள்ளது.
- பெண்: மேலே, பெண்ணுக்கு இரண்டு மஞ்சள்-வெள்ளை நிற டிஸ்கல் புள்ளிகள் உள்ளன, உச்சத்திற்கு அருகில் ஓர் சிறிய புள்ளி உள்ளது.
# நாமத் தாவி

## விளக்கம்

### ஒத்த இனங்கள்

பின்வரும் இனங்கள் (பேரினம் *ஹசோரா*) ஒத்ததாக இருக்கின்றன; மேலும் அவற்றின் பின் இறக்கையின் அடிப்பகுதியில் உள்ள வெள்ளை டிஸ்கல் பட்டைகளினால் வேறுபடுகின்றன.  
- **பொது தாவி** (*ஹசோரா பத்ரா* ) <small>( மூர், 1857)</small> - இது பொது பட்டை தாவியினைஐ ஒத்திருக்கிறது, ஆனால் வெள்ளை பட்டை இல்லை. துரு வண்ணம் மற்றும் வெண் புள்ளியை பின் இறக்கையின் கீழ் பகுதியில் கொண்டுள்ளது.
- **தெளிவான பட்டைத் தாவி** (*ஹசோரா விட்டா*) <small>( பட்லர், 1870)</small> - வெள்ளை பட்டை *அகலமானது*, வெளிப்புற விளிம்பில் பரவியும், பளபளப்பாகக் காணப்படும்.
- **வெள்ளை பட்டைத் தாவி** (*ஹசோரா டாமினடஸ்*) <small>( ஹப்னர், 1818)</small> - வெள்ளை பட்டை அகலமானது, கூர்மையாக வரையறுக்கப்பட்டுள்ளது மற்றும் சீரான அகலமுடையது.
# நாமத் தாவி

## பழக்கம்

இந்தியாவில், பொதுவாக காணப்படும் தாவியாக கோலிஅடினே துணைக் குடும்பத்தில் உள்ளது. விரைவாக இறக்கையினை அசைத்து பறக்கக்கூடியது. இதன் இறக்கை அசைவின் ஓசையானது விமான ஒலி போலக் காணப்படும். இந்த ஒலியானது பட்டாம்பூச்சியின் அருகில் மட்டுேமே கேட்கக்கூடியது. இது மற்ற தாவிகளைவிடச் சூரிய ஒளியினை குறைவான அளவிேலே விரும்புகிறது. பெரும்பாலும் அதிகாலையில் புதர்களைச் சுற்றிப் பறப்பதைக் காணலாம், சூரிய ஒளி அதிகமாக இருக்கும்போது புதர்களில் மறைந்துவிடுகிறது. இது இறக்கைகளை மூடிக்கொண்டு ஓய்வெடுக்கும்.
# நாமத் தாவி

## வாழ்க்கைச் சுழற்சி

- **முட்டை** : இளம் தளிர்கள் அல்லது புதிய இலைகளில் மீது தனித்த முட்டைகளாக இடப்படும். முட்டை இடப்படும்போது இளஞ்சிவப்பு நிறமாகவும், தட்டையான மேற்புறத்துடன் குவிமாடம் போல இருக்கும். நுண்ணிய நீளவாட்டு குகடு காணப்படும். முதிர்ச்சியடையும் போது முட்டையின் நிறமானது அழுக்கு வெள்ளை நிறமாக மாறும்.
- **கம்பளிப்பூச்சி**: கம்பளிப்பூச்சி உருளைப்போன்று, இரண்டாவது கண்ட மடிப்பானது கருப்பு கருப்பு பட்டையுடன் காணப்படும். வட்டமான தலை மடல், மஞ்சள் - சிவப்பு நிறத்தில் இருக்கும். கம்பளிப்பூச்சி மஞ்சள் நிற கருப்பு நிறத்தில் பழுப்பு நிற பக்கங்களைக் கொண்டது. இவை வெளிர் முதல் அடர் பழுப்பு வரை இருக்கும். அடையாளங்கள் மிகவும் மாறுபடும். கம்பளிப்பூச்சி மஞ்சள் நிறத்துடன் கீழே பச்சை நிற வெள்ளை நிறத்தில் உள்ளது. சில நேரங்களில் பச்சை நிற அடையாளங்களுடன் பச்சை முழுவதும் உடல் முழுவதும் நீண்டுள்ளது. புதிதாகப் பொரித்த கம்பளிப்பூச்சி முட்டை ஒட்டினைச் சாப்பிடுகிறது. வழக்கமாக முழுமையடையாமல் ஒரு இலைக்குச் சென்று, அது அவசரமாக தனக்குத்தானே ஒரு கலத்தை உருவாக்குகிறது. இளமையாக இருக்கும்போது அதிகமாக காணப்படும் அதன் செயல்பாடு, வளரும்போது மந்தமாகிறது. கம்பளிப்பூச்சி ஒளி மிகக் குறைவாக இருக்கும் இரவு நேரங்களில் உணவு உண்ண முன்வருகிறது.
- **கூட்டுப்புழு:** கூட்டுப்புழு தடித்தது, வெளிர் பழுப்பு நிறமானது, வெள்ளை அடிவயிறு மற்றும் தலையில் கண்களுக்கு இடையே திட்டு ஒன்று காணப்படும். **உணவுத் தாவரங்கள்** இளம் உயிரிகள் (கம்பளிப்பூச்சி) *ரிச்சினஸ் கம்யூனிஸ்*, *டெர்ரிஸ்* ஸ்கேன்டென்ஸ், *பொங்கமியா பின்னாட்டா*, *ஹெய்னியா ட்ரிஜுகா* மற்றும் *டோடாலியா* *ஆசியட்டிகா* தாவரங்களை உண்ணுவதி பதிவு செய்யப்பட்டுள்ளன.
# மல்லாடி கிருஷ்ணாராவ்

**மல்லாடி கிருஷ்ணாராவ்** ஒரு இந்திய அரசியல்வாதி ஆவார். இவர் புதுச்சேரி மாநிலத்தின் அமைச்சர் ஆவார். இவர் இந்திய தேசிய காங்கிரசு கட்சியை சேர்த்தவர். 2016 ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதியில், இந்திய தேசிய காங்கிரசு உறுப்பினராக போட்டியிட்டுத் தேர்ந்தெடுக்கப்பட்டார். புதுச்சேரி மாநிலத்தின்
சுகாதாரம், சுற்றுலா, நீர்ப்பாசனம், சிவில் விமான போக்குவரத்து, விளையாட்டு மற்றும் மீன்வளம், கலை மற்றும் கலாச்சார துறையின் அமைச்சராக உள்ளார்
# குடும்பர்

**குடும்பர்** (*Kudumbar*) எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் தேவேந்திரகுல வேளாளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 35) உள்ளனர். இவர்கள் தேவேந்திர குல வேளாளர் எனும் பெயரால் அழைக்கப்படுகின்றார்கள். குன்றிலிருந்து இறங்கி இடையனாகி, இடையிலிருந்து பள்ளத்துக்கு வந்து அமர்ந்ததால் பள்ளர் ஆனான். நிலம் திருத்தி நீர் பாய்ச்சி முதல் வேளாண் குடி ஆனான். ஆணும் பெண்ணும் இணைந்து முதல் குடும்பத்தை உருவாக்கி குடும்பனானான்.
# குடும்பர்

## சொற்பிறப்பு

குடும்பன் என்பதற்கு பள்ளர் தலைவர் என்று பொருள் மற்றும் *குடும்ப தலைவன்* என்றும் பொருள் கொள்ளலாம்.
# குடும்பர்

## தொழில்

இச்சமூகத்தினர் பொதுவாக விவசாயத்தில் ஈடுபட்டு வருகின்றனர்.
# குடும்பர்

## மக்கள் தொகை

1991 ஆம் ஆண்டு இந்திய மக்கள் தொகை கணக்கீட்டின்படி 45,233 பேர் உள்ளனர். அதில் ஆண்கள் 22,638 பேரும், பெண்கள் 22595 பேரும் உள்ளனர்.
# பூபூ (நாய்)

விமானப் படைத் தளபதி **பூபூ** (Fufu) (அல்லது **ஃபோ ஃபோ** அல்லது ஃபுஃபு ; 1997–2015) தாய்லாந்தின் பட்டத்து இளவரசராக இருந்த மகா வச்சிரலோங்கோனின் செல்லப்பிராணியாகும். இது இளவரசனுக்கு மிகவும் பிடித்தமான நாயாகும். மேலும் அவருடன் அரச ஈடுபாடுகளில் அடிக்கடி உடன் சென்றது. இளவரசரின் கூற்றுப்படி, அவரது இரண்டாவது மகள் சிறிவண்ணாவரி நரிரதானா பாங்காக்கின் சதுச்சக் சந்தையில் இருந்து சில முயல்கள், வெள்ளெலிகள் மேலும் பிற நாய்களுடன் சுமார் ஒரு மாத வயதில் இந்த நாயையும் வாங்கினார். நாய் "மிகவும் அழகாக இருந்தது, ஆனால் மிகவும் பலவீனமாகத் தோன்றியது" என்றார். மேலும், அவரது மகளின் இளம் வயது காரணமாக நாய் அரண்மனை ஊழியர்களால் செல்லப்பிராணி தங்குமிடம் ஒன்றில் வைக்கப்பட்டது. திசம்பர் 2006 இல் நாகோன் பாத்தோமில் நடந்த தாய்லாந்து பெரிய நாய் கண்காட்சியின் போது தோன்றியதைத் தவிர, இந்த நாய் எப்போதாவதுதான் பொது இடத்திற்கு வெளிக்கொண்டு வரப்பட்டது. கண்காட்சியின்போது இந்த நாய் "கவர்ச்சியை வெளிப்படுத்தியது. மேலும், புத்திசாலித்தனமான சண்டையிட்டது" என்று கூறப்பட்டது.  
2009 ஆம் ஆண்டில், இளவரசரின் மூன்றாவது மனைவி இளவரசி சிறீராஸ்மியைப் பற்றிய ஒரு காணொளிக்காட்சி வெளிப்பட்டபோது அவர் *பிகினி* போன்ற ஒரு ஆடையை அணிந்து கொண்டு நாய்க்கு பிறந்தநாள் கேக்கை ஊட்டியபோது இந்த நாய் பரவலான மக்கள் கவனத்திற்கு வந்தது. இளவரசனின் எதிரிகளால் கசிந்ததாக கருதப்பட்ட இந்த காணொளி, தாய்லாந்தில் ஒரு பரபரப்பை ஏற்படுத்தியது. மேலும், நோய்வாய்ப்பட்ட தாய் மன்னர் பூமிபால் அதுல்யாதெச்சின் வெற்றிக்கான உரிமைக்கான மறைக்கப்பட்ட போராட்டத்தை அம்பலப்படுத்தியது.  
சில மாதங்களுக்குப் பிறகு, அமெரிக்க தூதர் *ரால்ப் எல். பாய்ஸ்* இளவரசரருடன் ஒரு விருந்தில் கலந்து கொண்டார். அதில் நாய் "காலில் உறையணிந்து கொண்டு" தோன்றியது. தாய் பேரரசின் விமானப்படையில் இந்த நாய் விமானத் தலைமை தளபதி பதவிக்கு "பதவி உயர்வு" பெற்றதாக *பாய்ஸ்* மேலும் தெரிவித்தார். வாசிங்டனுக்கான தூதரின் கூற்றைக் காடடி, பின்னர் விக்கிலீக்ஸ் இவ்வாறு செய்தி ஒன்றை வெளியிட்டது. "ஒரு கட்டத்தில் இசைக்குழுவின் வாசிப்பின்போது இந்த நாய் மேசையில் குதித்து, விருந்தினர்களின் தண்ணீரைத் தட்டிவிடத் தொடங்கியது. விமான தலைமைஏர் சீஃப் மார்ஷலின் வினோதங்கள் 600-க்கும் மேற்பட்ட பார்வையாளர்களின் முழு கவனத்தையும் ஈர்த்தது. நகரத்தின் இந்த பேச்சாகவே இருந்தது."  
2015 ஆம் ஆண்டின் முற்பகுதியில் ஃபுஃபு மரணடைடைந்தத் தொடர்ந்து நான்கு நாட்கள் புத்தசமயத்தின்படி இறுதி சடங்குகளும், நாயின் தகனமும் நடைபெற்றது. இதைப்பற்றியப் படங்கள் தாய்லாந்தில் சமூக ஊடகங்களில் பரவலாக பகிரப்பட்டன.
# தோல்பூர் இராணுவப் பள்ளி

**தோல்பூர் இராணுவப் பள்ளி** (**Dholpur Military School**) இந்தியாவின் 5 இராணுவப் பள்ளிகளில் ஒன்றாகும். தோல்பூர் இராணுவப் பள்ளி இராஜஸ்தான் மாநிலத்தின் தோல்பூர் நகரத்தில் அமைந்துள்ளது. 1962-இல் நிறுவப்பட்ட இப்பள்ளியானது, இந்திய பாதுகாப்புத் துறையின் கீழ் இந்திய இராணுவ அதிகாரியால் நிர்வகிக்கப்படுகிறது.  
சிபிஎஸ்சி பாடத்திட்ட முறை கொண்ட இந்த உண்டு உறைவிடப் பள்ளியில் 10 முதல் 11 வயதிற்குட்பட்ட 300 ஆண் மாணவர்களை 6-ஆம் வகுப்பில் சேர்வதற்கு, ஆண்டுதோறும் டிசமபர் மாதத்தில் நுழைத்தேர்வு நடைபெறுகிறது. நுழைவுத் தேர்வில் தேர்ச்சி பெற்றவர்களை உடல் தகுதி மற்றும் நேர்காணல் மூலம் பள்ளிக்கு தேர்வு செய்யப்படுகின்றனர்.  
+ 2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.இப்பள்ளியின் மாணவர் சேர்க்கையில் இந்திய இராணுவத்தினர் மற்றும் முன்னாள் இராணுவத்தினரின் குழந்தைகளுக்கு முன்னுரிமை வழங்கப்படுகிறது. இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது. இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.
# தோல்பூர் இராணுவப் பள்ளி

## இதனையும் காண்க

- பெங்களூரு இராணுவப் பள்ளி
- அஜ்மீர் இராணுவப் பள்ளி
- பெல்காம் இராணுவப் பள்ளி
- சைல் இராணுவப் பள்ளி
- சைனிக் பள்ளிகள்
# சைல் இராணுவப் பள்ளி

**சைல் இராணுவப் பள்ளி** (**Chail Military School**) இந்தியாவின் 5 இராணுவப் பள்ளிகளில் ஒன்றான இது இமாச்சலப் பிரதேசத்தின் சோலான் மாவட்டத்தில் உள்ள சைல் எனும் பகுதியில் அமைந்துள்ளது. இந்த உண்டு உறைவிடப்பள்ளியை 1922-இல் நிறுவ நிதியுதவி வழங்கியவர் ஐக்கிய இராச்சியத்தின் ஐந்தாம் ஜோர்ஜ் மன்னர் ஆவார்.  
சிபிஎஸ்சி பாடத்திட்ட முறையைக் கொண்ட இந்த உண்டு உறைவிட இராணுவப் பள்ளியில் 10 முதல் 11 வயதிற்குட்பட்ட 300 ஆண் மாணவர்களை 6-ஆம் வகுப்பில் சேர்வதற்கு ஆண்டுதோறும் டிசமபர் மாதத்தில் நுழைத்தேர்வு நடைபெறுகிறது. நுழைவுத் தேர்வில் தேர்ச்சி பெற்றவர்களை உடல் தகுதி மற்றும் நேர்காணல் மூலம் பள்ளிக்கு தேர்வு செய்யப்படுகின்றனர்.
+ 2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.இப்பள்ளியின் மாணவர் சேர்க்கையில் இந்திய இராணுவத்தினர் மற்றும் முன்னாள் இராணுவத்தினர் மற்றும் போரில்/எல்லை மோதல்களில் இறந்த இராணுவத்தினரின் குழந்தைகளுக்கு முன்னுரிமை வழங்கப்படுகிறது. இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது. இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.
# சைல் இராணுவப் பள்ளி

## இதனையும் காண்க

- பெங்களூரு இராணுவப் பள்ளி
- அஜ்மீர் இராணுவப் பள்ளி
- பெல்காம் இராணுவப் பள்ளி
- தோல்பூர் இராணுவப் பள்ளி
- சைனிக் பள்ளிகள்
# சாம்னா

**சாம்னா** (*Saamana*) என்பது மராத்திய மொழியில் செய்திகளை வெளியிடும் ஒரு நாளேடு ஆகும் . இது மகாராஷ்ட்ரா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 1988 ஆம் ஆண்டு ஜனவரி 23 அன்று சிவ சேனா கட்சியின் தலைவரான பால் தாக்கரேவால் மும்பையில் தொடங்கப்பட்டது. சாம்னா நாளிதழின் இந்தி பதிப்பு 23 பிப்ரவரி 1993 ஆம் ஆண்டிலிருந்து இந்தியில் வெளியாகிறது. சிவ சேனா கட்சியின் அதிகாரப்பூர்வ பத்திரிகையாக, 1988 முதல், வெளியாகி வருகிறது.  
சாம்னா' நாளிதழ் நிர்வாக ஆசிரியராக, மஹாராஷ்டிரா முதல்வர் உத்தவ் தாக்கரேயின் மனைவி ராஷ்மி தாக்கரே உள்ளார்
# ஆலப்புழா கலங்கரை விளக்கம்

**ஆலப்புழா கலங்கரை விளக்கம்** (*Alappuzha Lighthouse*) என்பது கேரளத்தின், ஆலப்புழா நகரத்தில் அமைந்துள்ள ஒரு கலங்கரை விளக்கமாகும். இது 1862 ஆம் ஆண்டில் கட்டப்பட்டது. மேலும் இது ஒரு முக்கிய சுற்றுலா பகுதியாகும். கலங்கரை விளக்கத்தைப் பார்வையிட இந்திய குடிமக்களிடம் 20 ரூபாயும், வெளிநாட்டவர்களிடம் 50 ரூபாயும் கட்டணம் வசூலிக்கபடுகிறது. ஒவ்வொரு வாரமும் 1500 மணி முதல் 1630 மணி வரை பார்வையாளர்கள் அனுமதிக்கப்படுவார்கள்.
# ஆலப்புழா கலங்கரை விளக்கம்

## வரலாறு

இந்தியாவின் ஆலப்பழா கலங்கரை விளக்கம் உள்ள இடமான ஆலப்புழா, கேரளத்தின் பரபரப்பான துறைமுகங்கள் மற்றும் வர்த்தக மையங்களில் ஒன்றாகும். திருவிதாங்கூரின் ஒரு பகுதியான ஆலப்புழா, இந்திய விடுதலைக்கு முன்னர் திருவிதாங்கூரைச் சேர்ந்த மன்னரால் ஆளப்பட்டது. போர்த்துகீசியம், டச்சுக்காரர்கள், ஆங்கிலேய வர்த்தகர்களின் வருகைக்குப் பிறகு, விழிஞ்ஞம், கொல்லம், திருவிதாங்கூர் மற்றும் புரைக்காடு ஆகியவை முந்தைய திருவிதாங்கூரின் முக்கிய துறைமுகங்களாக இருந்தன, இதன் மூலம் வெளிநாட்டு வர்த்தகம் செழித்தது.  
புரைக்காடு துறைமுகத்தின் வீழ்ச்சியால், வர்த்தகர்களுக்கு மறுவாழ்வு அளிக்க வேண்டியது அவசியமாயிற்று. அதற்காக ஆலப்புழாவை துறைமுகமாக உள்கட்டமைப்பு வசதிகள் செய்யப்பட்டன. இந்த துறைமுகம் 1792 இல் வெளிநாட்டு வர்த்தகர்களுக்கு திறக்கப்பட்டது. 18 ஆம் நூற்றாண்டில் வழக்கமான கலங்கரை விளக்கம் எதுவும் இருக்கவில்லை.  
துறைமுகத்தின் பயன்பாடு அதிகரித்ததால், துறைமுகப் பொறுப்பாளர்கள் கலங்கரை விளக்கம் ஒன்றை அமைக்கவேண்டி இருந்தது. தற்போதைய கலங்கரை விளக்கத்தின் கட்டுமானமானது அரசர் இரண்டாம் மார்தாண்டா வர்மரின் (திருவிதாங்கூரின் மன்னர்) ஆட்சியில் தொடங்கி, இராம வர்மரின் ஆட்சிகாலத்தில் நிறைவடைந்தது. கலங்கரை விளக்கத்துக்கான அடிக்கல்லை 26 ஏப்ரல் 1860 அன்று திருமதி மௌக் கிராஃபோர்டு நாட்டினார்.  
30 ' உயர கலங்கரை விளக்கத்தில் தேக்கு மரத்தாலான சுழல் படிக்கட்டு அமைக்கபட்டது.  தேங்காய் எண்ணெய் கொண்டு எரியும் இரட்டை திரி விளக்கு ஒளியூற்றுடன் முதல்-வரிசை ஓளியியல் கருவிகளின் ஒரு பகுதி எம் /எஸ் ஆல் வழங்கப்பட்டது. சான்ஸ் பிரதர்ஸ், பர்மிங்காமால், 28 மார்ச், 1862 இல் நிறுவப்பட்டு பயன்பாட்டுக்கு வந்தது. இதே உபகரணங்கள் 1952 ஆம் ஆண்டு வரை தொடர்ந்தன. பின்னர் 500 மிமீ டிரம் ஆப்டிக் மற்றும் ஏஜிஏ தயாரிப்பின் டிஏ கேஸ் ஃப்ளாஷர் கொண்டு மாற்றப்பட்டது.  
1000 வாட் மின்சார விளக்குடன் தற்போதைய 4 வது வரிசை ஓளியியல் கருவி 1960 இல் நிறுவப்பட்டது.  
நேரடி இயக்கி அமைப்பு 8 ஏப்ரல் 1998 இல் ஒருங்கிணைக்கப்பட்டது, மேலும் 30, திசம்பர் 1998 அன்று 300 மிமீ விளக்குகளில் ஒரு தனி அவசர விளக்கு அமைக்கபட்டது. வெள்ளொளிர்வு விளக்கு 28 பிப்ரவரி 1999 இல் மாற்றபட்டு 230 V 150 W உலோக ஹேலைட்டு விளக்கு அமைக்கபட்டது.  
கலங்கரை விளக்கம் தானியக்கமாக ஆக்கப்படாமல் ஆளுள்ள நிலையம்.  
வெற்று வெள்ளை வண்ணம் பூசப்பட்ட கலங்கரை விளக்கமானது 2000 ஆம் ஆண்டில் சிவப்பு மற்றும் வெள்ளை பட்டைகள் பூசப்பட்டன.
# ஆலப்புழா கலங்கரை விளக்கம்

## பாரவையிடல்

இந்த கட்டிடம் 2007 முதல் பொது மக்கள் பார்வைக்கு திறக்கப்பட்டது.
# சரஸ்வதி நதி (வங்காளம்)

**சரஸ்வதி நதி** (Saraswati River - Bengal) வங்காளத்தில் 16 ஆம் நூற்றாண்டு வரை செயலில் இருந்த ஒரு கிளை ஆறு ஆகும். இது பாகீரதி நதியின் கிளை ஆறாக இருந்தது. தற்போது இந்த நதி அங்கு இல்லை. வங்காளத்தில் நதியோர துறைமுக நகரங்களின் வளர்ச்சி மற்றும் வீழ்ச்சியில் சரஸ்வதியின் போக்கும் நிலையும் முக்கியப் பங்கு வகித்துள்ளன. ஆரம்பத்தில், முக்கியமான துறைமுக நகரம் தாம்ரலிப்தா ஆகும். அதன் சரிவுக்குப் பிறகு, சப்தாகிராம் வளர்ச்சி அடைந்து பின்னர் வீழ்ச்சி அடைந்தது. இறுதியாக இப்படிப்பட்ட ஒரு நதியோர துறைமுக நகராக கொல்கத்தா வந்தது.
# சரஸ்வதி நதி (வங்காளம்)

## முந்தைய போக்கு

இந்திய மாநிலமான மேற்கு வங்காளத்தின் ஹூக்லி மாவட்டத்தில் பண்டேலுக்கு அருகிலுள்ள திரிவேணியில், பாகீரதி மூன்று நீரோடைகளாக கிளைத்தது. சரஸ்வதி சப்தகிராமிற்கு அப்பால் தென்மேற்கே பாய்ந்து, ஜமுனா (இது வட இந்தியாவில் இதே பெயரில் உள்ள நதியிலிருந்து வேறுபட்டது மற்றும் கிழக்கு வங்கத்தில் இதே பெயரில் பல நீரோடைகள் உள்ளன) என்ற பெயரில் தென்கிழக்கில் பாய்ந்தது, இன்றைய நகரத்தின் வடக்கு எல்லையைத் தாண்டி கல்யாணி மற்றும் பாகீரதி நதிகளின் முறையான போக்கில் தற்போதைய ஹூக்லி கால்வாய் வழியாக கொல்கத்தாவுக்கும் பின்னர் ஆதி கங்கை வழியாகவும், காளிகாட்டைக் கடந்தும் கடலுக்குச் செல்கிறது. சரஸ்வதி இன்றைய தம்லக் நகருக்கருகேயான முகத்துவாரத்தின் வழியாக ஓடியதாக நம்பப்படுகிறது. இந்த ஆறு ரூப்நாராயண் மற்றும் தாமோதர் ஆகியவற்றிலிருந்து மட்டும் நீரைப் பெற்றிருக்கவில்லை. அவை மட்டுமல்லாமல் பல சிறிய நீரோடைகளிலிருந்தும் நீர் வரத்தைப் பெற்றிருந்தது. கி.பி 8 ஆம் நூற்றாண்டிற்குப் பிறகு, சரஸ்வதியின் தோற்றுவாயில் தாம்ரலிப்தா அதிக வண்டலை உமிழ்ந்ததன் காரணமாகவும், அதன் போக்கை மாற்றிக்கொண்டதன் காரணமாகவும் அதன் முக்கியத்துவத்தை இழந்தது.  
சரஸ்வதி நதி கடலுக்கு ஒரு தனித்தன்மை வாய்ந்த போக்கைக் கொண்டிருந்தது என்று நம்பப்படுகிறது.
# சரஸ்வதி நதி (வங்காளம்)

## நதியின் போக்கில் மாற்றம்

16 ஆம் நூற்றாண்டில், முன்பு சரஸ்வதி வழியாகப் பாய்ந்து கொண்டிருந்த பாகீரதியின் முதன்மையான நீர்ப்போக்கு, ஹூக்லி கால்வாய் வழியாகப் பாயத் தொடங்கியது. காலப்போக்கில், மேல் சரஸ்வதி வறண்டது. ஆனால், பாகீரதி அல்லது ஹூக்ளி பழைய ஆதி கங்கா கால்வாயைக் கைவிட்டு சங்ரெயிலுக்குக் கீழே சரஸ்வதியின் கீழ்பகுதியில் வழியாக பாய்கிறது வருகிறது.
# சரஸ்வதி நதி (வங்காளம்)

## வரலாறு

1660 ஆம் ஆண்டின் வான் டென் ப்ரூக்கின் வரைபடத்தில் ஆற்றின் தெளிவான அறிகுறி உள்ளது. வான்டென் ப்ரூக்கின் நூற்று ஐம்பது ஆண்டுகளுக்கு முன்பாக, பெங்காலி கவிஞர் பிப்ரதாஸ் பிபிள்ளை மானசமங்கல் என்ற தனது படைப்பில் இந்த ஆறு மற்றும் அதனைச் சுற்றியுள்ள பகுதிகளைப் பற்றிய ஒரு குறிப்பினைக் கொடுத்துள்ளார். வர்த்தகர் சந்த் சதகரின் வணிகக் கப்பல் கடலுக்குச் செல்லும்போது, அவர் திரிவேணி மற்றும் சப்தகிராம் வழியாகவும், கங்கை, சரஸ்வதி மற்றும் யமுனாவின் முக்கூடல் வழியாகவும் சென்றார். என்று பிப்ரதாஸ் எழுதியுள்ளார்:
# கோவில்தோட்டம் கலங்கரை விளக்கம்

**கோவில்தோட்டம் கலங்கரை விளக்கம்** (*Kovilthottam Lighthouse*) என்பது கேரளத்தின், கொல்லம் மாவட்டத்தில் கோவில்தோட்டத்தில் அமைந்துள்ள ஒரு கலங்கரை விளக்கமாகும்.. 18 மீட்டர் உயரமுள்ள கலங்கரை விளக்க கோபுரமானது கருப்பு, வெள்ளை பட்டைகள் பூசப்பட்டள்ளன. அஷ்டமுடி ஏரியின் நுழைவாயிலில் அமைந்துள்ள நீண்டகரை துறைமுகத்தின் பயன்பாட்டுக்கு கலங்கரை விளக்கம் அமைக்கபட்டுள்ளது.
# கோவில்தோட்டம் கலங்கரை விளக்கம்

## அமைவிடம்

கோவில்லோட்டம் கலங்கரை விளக்கம் கொல்லம் பெருநகரப் பகுதியில் அமைந்துள்ளது. இது &nbsp;கொல்லம் நகர மையத்திலிருந்து சுமார் 20 கி.மீ. தொலைவில் உள்ளது.  
- சவறை - 2.6&nbsp;கி.மீ.
- நீண்டகரை - 8.6&nbsp;கி.மீ.
- கருணகப்பள்ளி - 10 கி.மீ.
- தங்கசேரி கலங்கரை விளக்கம் - 15.2&nbsp;கி.மீ.
- கொல்லம் - 20&nbsp;கி.மீ.
- பரவூர் - 40.7&nbsp;கி.மீ.
# கோவில்தோட்டம் கலங்கரை விளக்கம்

## வரலாறு

கோவில்தோட்டம் கட்டுவதற்கு முன்பு, இந்த இடத்தில் ஒரு கொடி மேடை இருந்தது. பின்னர், இங்கு ஒரு மர கோபுரம் கட்டப்பட்டது. சிமிட்டிடும் டிஏ வாயு விளக்கு 14 பிப்ரவரி 1953 இல் நிறுவப்பட்டது. இந்த தற்காலிக ஏற்பாடு 1960-1961ல் தற்போதைய கலங்கரை விளக்க கோபுரம் கட்டி முடிக்கும்வரை இருந்தது.
# அதநாடு

**அதநாடு** (*Aathanad*) என்பது கேரளத்தின், பாலக்காடு மாவட்டம், நெம்மாரவின் வல்லாங்கியில் அமைந்துள்ள ஒரு மலை ஆகும். இந்த மலை உச்சியில் உள்ள ஐயப்பன் கோயில் பிரபலமான ஒரு கோயிலாகும். இந்தக் கோயிலின் ஆண்டுத் திருவிழா மலையாள மாதமான தணு 9 (டிசம்பர் 24) அன்று நடைபெறுகிறது. இந்த மலையில் வழிபாடு நடத்த பல்வேறு இடங்களிலிருந்து மக்கள் இங்கு வருவகின்றனர். ஆண்டுதோறும் கொண்டாடப்படும் புகழ்பெற்ற நென்மாரா வல்லங்கி வேலா விழா நடக்கும் நெல்லிகுளங்கர கோயில் அகநாட்டு பள்ளதாக்கில் அமைந்துள்ளது. அகநாட்டு மலை உச்சியிலிருந்து காணும்போது வல்லாங்கி, நெம்மர ஊர்கள், போத்துண்டி அணை, நெல்லியம்பதி மலைகள், நெல் வயல்களால் பச்சை கம்பளம் போர்த்தியது போன்று பாலக்காட்டை சூழ்ந்துள்ள காட்சிகள் போன்றவை இங்கு நல்ல ஒரு அனுபவத்தை அளிக்கிறன.
# பாபிலியோ கிருஷ்ணா

***பாபிலியோ கிருஷ்ணா (Papilio krishna)***, **கிருஷ்ண மயில்** என்பது சீனா, வடகிழக்கு இந்தியா, மியான்மர் மற்றும் வியட்நாமில் உள்ள காடுகளில் காணப்படும் ஒரு பெரிய இறகு பட்டாம்பூச்சி ஆகும்.
# பாபிலியோ கிருஷ்ணா

## விளக்கம்

- இந்த அழகான பெரிய பட்டாம்பூச்சி, விழுங்கும் அளவிலான இறக்கையானது 120 முதல் 130 மிமி அளவிலானது.
- முன் இறக்கையின் மேல்பகுதி கறுப்பாகவும், மஞ்சள் நிற டிஸ்கல் பட்டைகள் உடலுக்கு இணையாகச் செல்லும்
- பின் இறக்கையின் மேற்பகுதியில், பெரிய பெரிய நீல நிற டிஸ்கல் பட்டை மறுமுனையில் பசுமை கலந்த மஞ்சள் நிறத்தில் குறுகி கீழ்ப்பகுதியிலிருந்து காணப்படும். இதில் தொடர்ச்சியான சிவப்பு-வாடாமல்லி நிறத்தில் பிறைபோன்று மூடிக் காணப்படும்.
- பின் இறக்கையின் மேல்பகுதியில் டிஸ்கல் பட்டைகள் அடிப்பகுதியில் மஞ்சள் வளைந்த டிஸ்கல் பட்டைகளுடன் காணப்படும்.  
இந்த பட்டாம்பூச்சி பொதுவாக *பாபிலியோ* *பாரிஸை* போலக் காணப்படினும் பின்வரும் பண்புகளினால் வேறுபடுகிறது: மேல்புறமானது பழுப்பு நிறத்துடன் கருப்பு வண்ணம் கலந்து தரையின் நிறத்திற்குப் பொருந்தி சிறிய, சிதறிக் காணப்படும் பச்சை செதில்களைக் கொண்டது. முன் இறக்கைகள்: பின் டிஸ்கல் குறுக்கு நெடுக்கு பட்டைகள் நன்கு வரையறுக்கப்பட்டுள்ளது, முழுமையானது, உள் பகுதியில் வெள்ளை செதில்கள், மெல்லிய பச்சை செதில்களை விளிம்பில். பொதுவாக நிமிர்ந்து அல்லது சற்று வளைந்திருக்கும். அரிதாகச் சற்றே வளைவு மற்றும் திருப்பங்களுடன் கூடியது. பின் இறக்கை: மேற்புற டிஸ்கல் திட்டு உலோக பச்சை நீல நிறம், ஆனால் அதன் பகுதிகள் 6 மற்றும் 7 இடைவெளிகளில் டெர்மனை நோக்கி நீட்டியுள்ளது, உலோக தங்க-பச்சை பட்டைகள் அதன் உள் பக்கத்தில் முதுகுபுற ஓரத்தில் *பி. பாரிஸை* விட மிகவும் வெளிப்படையானது; *பி*. பாரிஸைப் போலவே முதுகுப்புற டார்னல் ஓசெல்லஸ், ஆனால் அதற்கு மேலே 2, 3, 4 மற்றும் 5 இடைவெளிகளில் கிளாரெட்-சிவப்பு பிறைவடிவம் தொடர்ச்சியாகக் காணப்படும். அதன்பிறகு இடைவெளிகளில் தொடர்ச்சியான ஓக்ரேசியஸ்-சிவப்பு தெளிவற்ற முனையம் குறுகிய பிறைவடிவங்களுடன். குற்றிலை ஒவ்வொன்றின் வெளிப்புற விளிம்பு வெள்ளை. அடிப்பகுதி: முன் இறக்கையின் அடிப்பகுதி *பி. பாரிஸைப்* போன்றது; ஆனால் மேல்நோக்கி வரம்புகளை உடைய நிமிர்ந்த பழுப்பு கலந்த மஞ்சள்-வெள்ளை போஸ்ட்டிஸ்கல் பட்டை; இறக்கையின் வெளிப்புற பாதியில் உள்ளார்ந்த வெளிர் கோடுகளின் தொடர். பின் இறக்கை: நன்கு வரையறுக்கப்பட்ட டிஸ்கல் பழுப்பு கலந்த மஞ்சள்-வெண்மை பட்டை, இடைவெளிகளில் ஓரளவு சந்திர அடையாளங்களுடன் உருவாக்கப்பட்டது. *பி.* பாரிஸைப் போலவே உள் பக்கத்திலும் வயலட் அளவிடுதல் மூலம் பயணித்த கிளாரெட்-சிவப்பு லுனூல்களின் ஒரு தொடர், ஆனால் மிகவும் பரந்த மற்றும் முக்கியத்துவம் வாய்ந்தது; இடைவெளிகளில் தொடர்ச்சியாக பிறைச்சந்திர வடிவில்-மஞ்சள் வடிவங்கள் காணப்படும்; இவ்வடிவ ஓரங்களில் உள்ள குற்றிலைகள் வெண்மையான நிறமுடையன. சிலியா. *பி* . *பாரிஸில்* உள்ளதைப் போல உணர்கொம்பு, தலை, மார்புப்பகுதி, அடிவயிறு உள்ளிட்டப் பகுதிகள் காணப்படும்.
# பாபிலியோ கிருஷ்ணா

## சரகம்

சிக்கிம், பூட்டான், டார்ஜிலிங், நாகாலாந்து, மணிப்பூர், மியான்மர் மற்றும் இமயமலையைச் சுற்றியுள்ள அனைத்து இடங்களிலும் வாழ்கிறது.
# பாபிலியோ கிருஷ்ணா

## நிலை

ஐ.யூ.சி.என் ரெட் டேட்டா புக் கிருஷ்ணா மயிலின் நிலையை அசாதாரணமானது என்று பதிவு செய்கிறது. இந்தப் பட்டாம்பூச்சிக்கு அச்சுறுத்தல்கள் எதுவும் அறியப்படவில்லை. எல்லா மயில் பட்டாம்பூச்சிகளைப் போலவே, இதுவும் வர்த்தகத்தில் மிகவும் விரும்பப்படுகிறது. இந்திய அளவில் 2020ஆம் ஆண்டு நடைபெற்ற தேசிய பட்டாம்பூச்சி தேர்வில் இந்தப் பட்டாம்பூச்சி முதல் மூன்று இடங்களின் ஒன்றினைப்பெற்றுள்ளது.
# பாபிலியோ கிருஷ்ணா

## வாழ்விடம்

பொதுவாக இமயமலைக் காடுகளில் இது வரை காணப்படுகிறது .
# பாபிலியோ கிருஷ்ணா

## உணவுத் தாவரங்கள்

ரட்டாசியே குடும்பத்தினைச் சார்ந்த பின்வரும் தாவரங்களை இந்த பட்டாம்பூச்சி உண்ணுவதாக பதிவு செய்யப்பட்டுள்ளது:  
- *எவோடியா ஃப்ராக்சினிபோலியா*
- *சிட்ரஸ்* இனங்கள்
- *ஜான்டோக்ஸைலம்* இனங்கள்
# கே. பி. கே. மேனன்

**கே.பி கேசவ மேனன்** (K. P. K. Menon) (1884 -?) இவர் ஓர் இந்திய வழக்கறிஞரும், முன்னணி இந்திய சுதந்திர ஆர்வலருமாவார். இவர் இந்திய சுதந்திரக் கழகம் உருவாவதற்கு முக்கிய ஆதரவாளராகவும், இந்திய தேசிய இராணுவத்தின் வழக்கறிஞராகவும் இருந்தார்.
# கே. பி. கே. மேனன்

## ஆரம்ப வாழ்க்கை

இவர் சென்னையிலும், இங்கிலாந்திலும் கல்வி கற்றார். முதலாம் உலகப் போருக்குப் பிறகு கோழிக்கோட்டில் தனது சொந்த சட்டப் பயிற்சியைத் தொடங்கினார். பின்னர் அன்னி பெசண்டின் சுயாட்சி இயக்கத்தின் ஒரு கிளையைத் திறந்தார். இவர் சென்னைக்கு குடிபெயர்ந்தார். அங்கு இவர் "பொதுமக்கள் கேள்விகளைப் எழுப்பவும், அதே நேரத்தில் *ரிக்ஷா* இழுப்பவர்களுக்கு ஒரு தொழிற்சங்கத்தை ஒழுங்கமைக்கவும் "நியூ ஃபேபியன்'' இயக்கத்தின் ஒரு கிளையைத் தொடங்கினார்.
# கே. பி. கே. மேனன்

## காங்கிரசு கட்சியில்

பின்னர் இவர் சி.ராஜகோபாலாச்சாரியைச் சந்திக்க கேரளாவுக்குத் திரும்பினார். பின்னர் மகாத்மா காந்தியின் ஒத்துழையாமை இயக்கத்தில் சேர்ந்தார். உள்ளூர் பத்திரிகைகள் காங்கிரசு கட்சி செய்திகளை வெளியிடாமல் இருப்பதை தெரிந்து கொண்டு, இவர் தனது மலையாள நாளிதழைத் தொடங்கினார். 1927 ஆம் ஆண்டில், சிறைத்தண்டனை அனுபவித்தபோது இவரது மனைவியும் மகளும் கொல்லப்பட்டனர். இவர் தனது மீதமுள்ள குடும்பத்துடன் மலேசியாவுக்குச் சென்று, ஒரு வழக்கறிஞராகப் பணியாற்றவும், சமாதான உறவுகளைத் தொடங்கவும், தனது மகன் உன்னியை பிரித்தானியப் பேரரசின் விமானப்படையில் சேர்த்தார். இவர் அடிக்கடி இத்தாலிய மற்றும் ஜெர்மன் ஒளிபரப்புகளைக் கேட்பார். மேலும் அவர்களின் தோல்விகளில் மகிழ்ச்சியடைந்தார்.
# கே. பி. கே. மேனன்

## இந்திய தேசிய இராணுவம்

1930களில், ராஷ் பிஹாரி போஸ் தலைவராகவும், மோகன் சிங்கை, தளபதியாகவும் கொண்ட ஒரு அதிரடிக் குழுவை உருவாக்க உதவினார். இதில் உறுப்பினர்களாக மியான் குலாம் ஜிலானியும், இவரும் இருந்தனர். இக்குழு "இந்தியாவைத் தாக்கும் திட்டங்கள் மற்றும் தாக்குதல்கள்சியும், கொள்கைகளின் பரந்த வடிவமைப்பையும் தயாரித்தது". மேலும், பிரதிநிதிகள், பிராந்தியம், உள்ளூர் கிளைகளின் குழுவுடன் முழுமையாக இணைந்தது. இருப்பினும், யப்பானியர்கள், சிங்கப்பூரில் இருந்தபோது இவரது இந்திய வானொலி ஒலிபரப்பில் தலையிட்டார்கள். 1942 ஆம் ஆண்டில் இக்குழுவிலிருந்தும், இந்திய தேசிய இராணுவத்திலிருந்தும் வெளியேறினார்.
# கே. பி. கே. மேனன்

## போசின் மீதான விமர்சனம்

பின்னர், இவர் 22 ஏப்ரல் 1944 இல், இவர் யப்பானிய பாதுகாப்பு காவல்துறையினரால் கைது செய்யப்பட்டார். கைது செய்யப்பட்டபோது, யப்பானியர்களையும் சுபாஷ் சந்திர போஸையும் விமர்சித்தார். வெறுப்புடன், வெளிப்படையாக போஸ் ஒரு அவநம்பிக்கையானவர் என்றும், சோம்பேறி மற்றும் பொறுப்பற்ற ஒரு நபர் என்றும் விமர்சனம் செய்தார். இந்த நடத்தை போஸுக்கும் யப்பானியர்களுக்கு பொருத்தமற்றதாகக் கருதப்பட்டது. மேலும், இவரை இரண்டு மாதங்களுக்கும் மேலாக விசாரித்தது. ஒரு இராணுவ நீதிமன்றம் "யப்பானின் மேல் நம்பிக்கை இல்லாததற்கும், போஸை ஒரு பாசிசவாதி என்று அழைத்ததற்காகவும்" இவருக்கு ஆறு ஆண்டுகள் சிறைத்தண்டனை விதித்தது. நிலைமை இவ்வாறு இருந்தபோதிலும், போஸ் ஒருபோதும் இவரை நிலைமை இவ்வாறு இருந்தபோதிலும், போஸ் ஒருபோதும் கைது செய்ய உத்தரவிடவில்லை அல்லது இந்த விஷயத்தில் ஈடுபடவில்லை.
# கே. பி. கே. மேனன்

## இந்திய சுதந்திரக் கழகம்

இந்திய சுதந்திரக் கழகத்தின் பிரதிநிதியாக, தோக்கியோ, பாங்காக் மலேசியா போன்ற இடங்களில் நடந்த பல்வேறு கூட்டங்களில் கலந்து கொண்டார். மேலும் புஜிவாரா குலத்தினருடன் பழகினார்.  
கே.பி.கே என்று அழைக்கப்பட்ட இவர், பின்னர் இந்தியா மற்றும் இந்திய சுதந்திக் கழகம் குறித்தும் யப்பானிய ஏகாதிபத்திய வடிவமைப்புகளையும் கடுமையாக விமர்சித்தார். பின்னர் கெம்பீதாயால் கைது செய்யப்பட்டார். இந்திய தேசியவாதிகளுடன் ஈடுபாடு கொண்ட இவர் 1946, 1947 ஆம் ஆண்டுகளில் கோழிக்கோடுக்கு வந்தார். 1947 முதல் 1948 வரை இராஜதந்திர பதவியை வகித்தார். இவரது கைது இறுதியில் சிங்கப்பூரில் யப்பானிய உயர் கட்டளையுடன் மோகன் சிங் தேவ் மோதலுக்கு வழிவகுத்ததாகக் கூறப்படுகிறது. அங்கு இவர் ஒரு வழக்கறிஞராகவும், சிங்கப்பூரில் இந்திய சமூகத்தின் அங்கீகரிக்கப்பட்ட தலைவராகவும் பணியாற்றி வந்தார். திசம்பர் 1942 இல் இவர் இந்திய தேசிய இராணுவத்திலிருந்து வெளியேறியதும் முதல் இந்திய தேசிய இராணுவம் சரிவை சந்தித்தது.
# கே. பி. கே. மேனன்

## நூல் வெளியீடு

*தி கிரேட் டிரையல் ஆப் மகாத்மா காந்தி அன்ட் மிஸ்டர். பேங்கர்* (1922) என்ற இதழின் ஆசிரியராகவும் இருந்தார். மேலும் *சட்டாம்பி சுவாமிகள்: தி கிரேட் ஸ்காலர் - செயிண்ட் ஆஃப் இந்தியா* (1967) என்ற நூலையும் எழுதியுள்ளார்.  
மேனனைப் பற்றிய செய்திகளோடு 2014 ஆம் ஆண்டில், தெற்காசிய ஆய்வுகள் நிறுவனத்தின் உதவி இயக்குநரும் மூத்த உறுப்பினரும் , சிங்கப்பூர் தேசிய பல்கலைக்கழகத்தில் தெற்காசிய ஆய்வுகள் திட்டத்தின் உதவி பேராசிரியருமான முனைவர் ராஜேஷ் ராய் *, 1819-1945: இந்தியன் இன் சிங்கப்பூர்* என்ற புத்தகத்தை வெளியிட்டார் *. மேலும், டையாஸ்போரா இன் தி கலோனியல் போர்ட்- சிட்டி என்ற நூலையும்*ஓக்ஸ்போர்டு பல்கலைக்கழகப் பதிப்பகத்தின் மூலம் வெளியிட்டார்.
# பேவாட்சு (திரைப்படம்)

***பேவாட்சு (ஆங்கிலம்:Baywatch)*** 2017 ஆம் ஆண்டில் வெளிவந்த ஒரு ஐக்கிய அமெரிக்க அதிரடி புனைகதை திரைப்படமாகும். மார்க் சுவிஃப்டு மற்றும் டேமியன் சேனன் ஆல் எழுதப்பட்டு, செத் கார்டனால் இயக்கப்பட்டது. டுவெயின் ஜான்சன், சாக் எப்ரான்,சான் பாஸ், அலெக்சாண்டிரா டட்டாரியோ, கெல்லி ரோர்பாக் மற்றும் பிரியங்கா சோப்ரா ஆகியோர் நடித்துள்ளனர்.
# இராணுவ தொழில்நுட்ப நிறுவனம், புனே

**இராணுவத் தொழில்நுட்ப நிறுவனம்** (**Military Institute of Technology (MILIT),** இந்திய அரசின் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் செயல்படுகிறது. இது இந்தியாவின் மகாராட்டிரா மாநிலம் புனே நகரத்தின் மையப் பகுதியில் செயல்படுகிறது. இது புனே பல்கலைக்கழகத்தின் உறுப்புக் கல்லூரியாக உள்ளது.